
ĮŽANGA

Vadovaudamasi Vietos savivaldos įstatymo 27 straipsnio 9 dalies 9 punktu, Birštono savivaldybės Kontrolės ir audito tarnyba atliko Birštono savivaldybės 2013 metų biudžeto įvykdymo  ir metinių konsoliduotųjų ataskaitų rinkinių, savivaldybei nuosavybės teise priklausančio turto bei patikėjimo teise valdomo valstybės turto ir savivaldybės lėšų auditą.

Finansinis (teisėtumo) auditas atliktas pagal Kontrolės ir audito tarnybos 2014 metų veiklos planą, vadovaujantis Birštono savivaldybės kontrolieriaus 2014-04-18 pavedimu Nr 2-11. Auditą atliko Savivaldybės kontrolierė Zita Pranckevičienė.
Audituojamas subjektas – Birštono savivaldybės administracija (toliau – Savivaldybės administracija) adresas: Jaunimo g. 2, Birštonas, identifikavimo kodas – 188750166.
Audito tikslas - įvertinti Birštono savivaldybės 2013 metų biudžeto sudarymą ir jo įvykdymą, įskaitant lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams, Savivaldybės 2013 metų biudžeto vykdymo ataskaitų rinkinio, Savivaldybės 2013 metų konsoliduotųjų finansinių ataskaitų rinkinio duomenų tikrumą bei teisingumą ir pareikšti nepriklausomą nuomonę, įvertinti Savivaldybei nuosavybės teise priklausančio turto ir savivaldybės patikėjimo teise valdomo valstybės turto 2013 metų ataskaitą. 

Vadovaujantis Biudžeto sandaros 2003m. gruodžio 23 d. įstatymo Nr. IX-1946 27 str. 3 p. ir 35 str. 3 d. savivaldybės biudžeto vykdymą organizuoja Savivaldybės administracijos direktorius, savivaldybės biudžeto vykdymo ataskaitų rinkinį rengia Savivaldybės administracija. Vadovaujantis Viešojo sektoriaus atskaitomybės 2007 m. birželio 26 d. įstatymo Nr. X-1212 23 str., 31 str. savivaldybės konsoliduotųjų finansinių ataskaitų rinkinį (savivaldybės biudžetinių įstaigų, Savivaldybės iždo, Privatizavimo fondo ir kontroliuojamų viešojo sektoriaus subjektų) rengia Savivaldybės administracija, konsoliduotąsias ataskaitas pasirašo Savivaldybės administracijos direktorius. Savivaldybės biudžeto vykdymo ataskaitų rinkinį ir konsoliduotųjų finansinių ataskaitų rinkinį rengia ir teikia Finansų ministerijai Administracijos Biudžeto skyrius. 

Audituojamuoju laikotarpiu Savivaldybės administracijos direktoriaus pareigas atliko Valentinas Vincas Revuckas. Biudžeto skyriaus vedėjos pareigas atliko Ona Grigonienė . 
Kitų subjektų, kuriuose šio audito metu atlikome pagrindines audito procedūras, atsakingi asmenys:
	Eil. Nr.
	Subjektas
	Subjekto vadovas
	Subjekto apskaitą tvarkantis asmuo

	1.
	Savivaldybės iždas
	Valentinas Vincas Revuckas
	Ona Grigonienė

	2.
	Savivaldybės administracija
	Valentinas Vincas Revuckas
	Irena Čeikienė

	3.
	Turto ataskaitų
	Valentinas Vincas Revuckas
	Nijolė Vaitkevičienė

	4.
	Muziejus
	Roma Zajančkauskienė
	Rasa Buzienė

	5.
	Meno mokykla
	Laimutė Raugevičienė
	Aušra Dagilytė

	6.
	Vaikų lopšelis-darželis „Vyturėlis“
	Vitalija Adomonienė
	Vida Gusienė

	7.
	Sporto centras
	Saulius Smailys
	Nijolė Verseckienė

	8.
	Privatizavimo fondas
	Valentinas Vincas Revuckas
	Ona Grigonienė


Už Savivaldybei nuosavybės teise priklausančio turto ir Savivaldybės patikėjimo teise valdomo valstybės turto (toliau - Turto ataskaita) parengimą atsako Birštono savivaldybės administracija. 
Audito ataskaitoje pateikti tik šio audito metu atlikti ir nustatyti dalykai, o nepriklausoma nuomonė apie Savivaldybės biudžeto vykdymo 2013 m. gruodžio 31 d. ataskaitų rinkinį, Savivaldybės 2013 m. gruodžio 31 d. konsoliduotųjų finansinių ataskaitų rinkinį ir Savivaldybės biudžeto lėšų ir turto valdymo naudojimo ir disponavimo jais teisėtumą, pareiškiama audito išvadoje. 
AUDITO APIMTIS IR METODAI
Vadovaujantis Valstybinio audito reikalavimais ir kitais teisės aktais, reglamentuojančiais biudžetinių įstaigų apskaitos tvarkymą ir asignavimų naudojimą, audito metu buvo vertinama: Savivaldybės 2013 metų biudžeto vykdymo ataskaitų rinkinys, Savivaldybės 2013 m. konsoliduotųjų finansinių ataskaitų rinkinys bei Savivaldybei nuosavybės teise priklausančio turto bei patikėjimo teise valdomo valstybės turto ataskaita.
2013 m. Savivaldybės biudžeto vykdymo ataskaitų rinkinys:

· Savivaldybės biudžeto pajamų ir išlaidų plano vykdymo ataskaita (forma Nr. 1-sav.);
· Savivaldybės biudžeto išlaidų sąmatos vykdymo ataskaita (forma Nr. 2-sav.); 

· Biudžeto išlaidų sąmatos vykdymo ataskaitos aiškinamasis raštas.

Vadovautasi pateiktų formų: Savivaldybės skolinių įsipareigojimų ir suteiktų garantijų bei paskolų statistinė ataskaita (forma Nr. 3-sav.) su priedais; Ilgalaikių paskolų panaudojimo statistinė ataskaita (forma Nr. 4-sav.); Mokėtinų ir gautinų sumų 2013 m. gruodžio 31 d. ataskaita (forma Nr. 4) duomenimis.
2013 m. Savivaldybės konsoliduotųjų finansinių ataskaitų rinkinys:

· konsoliduota Finansinės būklės ataskaita pagal 2013 m. gruodžio 31 d. duomenis;

· konsoliduota Veiklos rezultatų ataskaita pagal 2013 m. gruodžio 31 d. duomenis;

· konsoliduota Grynojo turto pokyčio ataskaita pagal 2013 m. gruodžio 31 d. duomenis;

· konsoliduota Pinigų srautų ataskaita pagal 2013 m. gruodžio 31 d. duomenis;

· konsoliduotų 2013 metų finansinių ataskaitų aiškinamasis raštas su priedais.

Savivaldybės 2013 metų biudžete patvirtinta aštuonios programos, Savivaldybės biudžeto asignavimai paskirstyti 14-kai asignavimų valdytojų, iš kurių Savivaldybės administracijai skiriama apie 32,93 proc. visų asignavimų.  
Finansavimo sumų, įsipareigojimų ir grynojo turto likutis, kaip nurodyta konsoliduotojoje finansinės būklės ataskaitoje, 2013 m. pabaigoje buvo iš viso 83189,46  tūkst. Lt. 
Audito metu buvo tiriama ir vertinama apskaitos sistema, vidaus kontrolė, atlikta rizikos veiksnių analizė, įvertinta kontrolės rizika, nustatytų reikšmingų rizikos veiksnių galima įtaka Savivaldybės biudžeto vykdymo ataskaitų ir finansinių ataskaitų straipsniams, įvertintos vadovybės numatytos vidaus kontrolės procedūros rizikai sumažinti ir valdyti. 
Siekiant gauti audito tikslams reikalingų įrodymų, nustatytos svarbiausios audito sritys, kuriose atliktos pagrindinės audito procedūros, analitinės procedūros bei nuoseklios peržiūros testai.

Audito procedūroms atlikti sudarėme sekančias audito programas:
- Savivaldybės pajamų;
- asignavimų naudojimo išlaidų prekėms ir paslaugoms apskaitos;
- ilgalaikio turto apskaitos ir naudojimo;

- Savivaldybės biudžeto vykdymo ir įstaigų finansinių ataskaitų rinkinių vertinimo;

- Savivaldybės iždo finansinių ataskaitų rinkinių vertinimo ir skolinių įsipareigojimų apskaitos;
- Savivaldybės konsoliduotųjų finansinių ataskaitų rinkinių konsolidavimo tikrinimo. 
Atliekant auditą įrodymai buvo renkami naudojant skaičiavimo, patikrinimų, analitines procedūras ir paklausimus. 
Pagal 2013 m. lapkričio 11 d. pasirašytą bendradarbiavimo susitarimą su Lietuvos Respublikos Valstybės kontrole, naudojomės jų atlikto audito Birštono savivaldybėje nustatytais neatitikimais.
Auditas atliktas siekiant gauti pakankamą užtikrinimą, kad Savivaldybės biudžeto vykdymo ataskaitose ir finansinėse ataskaitose nėra reikšmingų iškraipymų, kad jos teisingai parodo Savivaldybės turtą, finansavimo sumas, įsipareigojimus, grynąjį turtą, pajamas, sąnaudas, pinigų srautus, o Savivaldybės biudžeto lėšos ir turtas valdomi, naudojami ir disponuojami teisėtai. 

Visiškas užtikrinimas yra neįmanomas dėl įgimtų kontrolės apribojimų ir to fakto, kad netikrinome visų (100 proc.) ūkinių įvykių, ūkinių operacijų ir  sudarytų sandorių. 

Auditui taikytas kiekybinio reikšmingumo lygis 0,5 visų Savivaldybės biudžeto kasinių išlaidų, t.y., 556,3 tūkst. Lt ir turto pagal 2013 m. konsoliduotos finansinės būklės ataskaitos duomenis – 798,7 tūkst. Lt. Tai didžiausia priimtina klaidų suma, naudojama vertinant, ar nustatytos pavienės klaidos arba jų visuma parodo, kad biudžeto vykdymo ir finansinės ataskaitos visais reikšmingais atžvilgiais yra teisingos. Be to, vertintas kokybinis kiekvienos nustatytos klaidos reikšmingumas.

Audito metu surinkta pakankamai įrodymų nepriklausomai finansinio (teisėtumo) audito nuomonei pareikšti.
Birštono savivaldybės konsoliduotųjų 2013 metų finansinių ataskaitų rinkinys pateiktas Savivaldybės kontrolieriui vertinti 2014 m. gegužės 30 d., laikantis teisės aktais nustatytų terminų.


AUDITO PASTEBĖJIMAI IR IŠVADOS
1. SAVIVALDYBĖS 2013 METŲ BIUDŽETO VYKDYMAS
1.1. Savivaldybės biudžeto pajamos

Birštono savivaldybės taryba 2013-03-01 sprendimu Nr. TS-20 patvirtino 2013 metų Savivaldybės biudžetą – 25367,11 tūkst. Lt pajamų (iš jų – 3202,28 tūkst. Lt ilgalaikės paskolos) ir 25367,11 tūkst. Lt išlaidų. Biudžetinių metų eigoje Savivaldybės biudžetas Tarybos sprendimais buvo tikslintas, keisti asignavimai įstaigoms, perskirstytos lėšos mokykloms bei kitoms Savivaldybės įstaigoms pagal jų prašymus. 

Birštono savivaldybės 2013 metų patikslintas biudžeto pajamų planas be skolintų lėšų – 22598,8 tūkst. Lt., įvykdyta – 21498,8 tūkst. Lt arba 95,13 negauta 1100 tūkst. Lt planuotų pajamų. Palyginus su 2012 metais, ataskaitinių metų biudžeto pajamos sumažėjo 3271,6 tūkst. Lt. 
Viršyti šie biudžeto pajamų patikslinti planiniai rodikliai, ataskaita Forma Nr. 1-sav. duomenimis, (1 lentelė):
· gyventojų pajamų mokesčio planas 2487,0 tūkst. Lt, surinkta 2620,1 tūkst. Lt arba 105,3%, virš plano gauta 133,1 tūkst. Lt;

· paveldimo turto mokesčio pajamų planas 4,0 tūkst. Lt, surinkta 9,0 tūkst. Lt arba 225,0 %, virš plano gauta 5,0 tūkst. Lt.
· valstybinės rinkliavos pajamų planas 15,0 tūkst. Lt, surinkta 18,6 tūkst. Lt arba 124,0 % , virš plano gauta 3,6 tūkst. Lt;

· nuomos mokesčio už valstybinę žemę ir valstyb.vidaus telkinius pajamų planas 40,0 tūkst. Lt, surinkta 48,2 tūkst. Lt arba 120,5 % virš plano gauta 8,2 tūkst. Lt;
· mokestis už valstybinius gamtos telkinius planas 40,0 tūkst. Lt, arba 222,5 proc., virš plano 
gauta 49,0 tūkst. Lt;
· kitų neišvardintų pajamų planas 0,0 tūkst. Lt, surinkta 5,1 tūkst. Lt, virš plano gauta 5,1 tūkst. Lt;

Neįvykdyti šie biudžeto pajamų patikslinti planiniai rodikliai:

· gyventojų pajamų mokesčio sav. išlaidų skirtumams išlyginti planas 1740,0 tūkst. Lt, gauta 1670,0  tūkst. Lt arba 95,98 % negauta 70,0 tūkst. Lt;
· vietinių rinkliavų planas 550,0  tūkst. Lt, surinkta 541,6 tūkst. Lt arba 98,47 %, negauta 8,4 tūkst. Lt;
· gyventojų pajamų mokesčio sav. paj. iš gyventojų mokesčio išliginti pajamų planas 353,0 tūkst. Lt, gauta 314,0 tūkst. Lt arba 88,95 %, negauta  39,0 tūkst. lt;
· žemės mokesčio pajamų  planas 75,0 tūkst. Lt, surinkta 73,1 tūkst. Lt arba 97,47 % negauta 1,9 tūkst. Lt;

· nekilnojamojo turto mokesčio pajamų planas 255,0 tūkst. Lt, įvykdymas 193,2 tūkst. Lt arba 75,8 %, negauta 61,8 tūkst. Lt;
· mokesčio už aplinkos teršimą pajamų planas 43,0 tūkst. Lt, įvykdymas 19,7 tūkst. Lt arba 
45,8 proc., negauta 23,3 tūkst. Lt;

· pajamos už prekes ir paslaugas planas 708,0 tūkst. Lt, įvykdyta 523,4 tūkst. Lt arba 73,93 
proc., negauta pajamų 184,6 tūkst. Lt;

· nepilnai kompensuotos lėšos už projektus vykdomus iš ES paramos lėšų planas 1463,8 

tūkst. Lt, įvykdyta 557,7 tūkst. Lt arba 38,1 proc., negauta pajamų 906,1 tūkst. Lt;

· nepilnai panaudotos lėšos tikslinių lėšų valst. funkcijoms atlikti planas 1924,6 tūkst. Lt
įvykdyta 1920,2 tūkst. Lt arba 99,77 proc., nepanaudota 4,476 tūkst . Lt, iš jų : mobilizacijos administravimas 0,049 tūkst. Lt, vaiko teisių apsauga 1,417 tūkst. Lt, parama mokiniams 2,892 tūkst. Lt, jaunimo teisių apsauga 0,118 tūkst. Lt. Šios nepanaudotos lėšos grąžintos į valstybės biudžetą.
Savivaldybės 2013 metų biudžeto pajamų, palyginus su 2012 metais, pasikeitimai

1 lentelė, tūkst. Lt

	Eil. Nr.
	Pajamų pavadinimas
	Savivaldybės biudžeto pajamos
	Skirtumas:
+ padidėjo,

- sumažėjo

	
	
	2012 m.
	2013 m.
	

	1. 
	Mokesčiai
	5529,3
	5459,3
	      -  70,0

	2. 
	Dotacijos
	18406,3
	15345,9
	- 3060,4

	3. 
	Kitos pajamos
	823,9
	671,2
	    -    152,7

	4. 
	Ilgalaikio materialiojo turto realizavimo pajamos
	6,2
	0,0
	     -        6,2

	5. 
	Iš kitų savivaldybių gautos moksleivio krepšelio lėšos
	4,7
	22,4
	   +     17,7

	6. 
	Iš viso pajamų
	24770,4
	21498,8
	      -  3271,6


Pajamos iš mokesčių Savivaldybės 2013 metų biudžeto pajamų struktūroje sudaro – 25,39 %. Šių pajamų planas įvykdytas  98,86 %, planuota – 5522,0 tūkst. Lt, gauta – 62,7 tūkst. Lt mažiau (2 lentelė). 
Savivaldybės 2013 metų biudžeto pajamų iš mokesčių struktūra,

surinkimo planas ir jo vykdymas
  2 lentelė, tūkst. Lt

	Pajamų pavadinimas
	Pajamų surinkimo planas
	Gauta
	Gauta
(+ daugiau, - mažiau)
	Įvykdymo %

	Gyventojų pajamų mokestis
	4580,0
	4604,1
	+ 24,1
	100,5

	Turto mokesčiai
	334,0
	275,3
	- 58,7
	82,4

	Prekių ir paslaugų mokestis
	608,0
	579,9
	- 28,1
	95,4

	Iš viso:
	5522,0
	5459,3
	            -62,7
	98,9


Gyventojų pajamų mokestis sudaro didžiausią – 84,33% visų surinktų mokesčių dalį. Turto mokesčiai sudaro  5,0 % gautų visų mokesčių. Savivaldybės biudžeto 2013 m. pajamų plano vykdymo analizė pagal atskirus mokesčius ir kitus mokėjimus pateikiama 3 lentelėje.
Savivaldybės biudžeto 2013 metų pajamų plano vykdymo analizė


   3 lentelė (tūkst. Lt)

	Eil. Nr.
	Pajamų pavadinimas
	Patikslintas

planas,


	Įvykdyta per 2013 m. 
	Plano įvykdymas

	
	
	
	
	Suma 
	Įvykdymo proc.

	1.
	Mokesčiai
	5522,0
	5459,3
	-62,7
	98,9

	1.1.
	Gyventojų pajamų mokestis
	4580,0
	4604,1
	+ 24,1
	100,5

	1.2.
	Turto mokesčiai
	334,0
	275,3
	      -  58,7
	82,4

	
	- žemės mokestis
	75,0
	73,1
	  -   1,9
	97,5

	
	-nekilnojamojo turto mokestis
	255,0
	193,2
	      -   61,8
	75,8

	
	-paveldimo turto mokestis
	4,0
	9,0
	   +   5,0
	225,0

	1.3.
	Prekių ir paslaugų mokesčiai
	608,0
	579,9
	-28,1
	95,4

	
	Mokestis už aplinkos teršimą
	43,0
	19,7
	-23,3
	45,8

	
	Valstybės rinkliavos
	15,0
	18,6
	+3,6
	124,0

	
	Vietinės rinkliavos
	550,0
	541,6
	-8,4
	       98,5

	2.
	Dotacijos
	16256,4
	15345,9
	-910,5
	94,4

	3.
	Kitos pajamos
	798,0
	671,2
	-126,8
	84,11

	4.


	Materialiojo ir nematerialiojo turto realizavimo pajamos
	0,0
	0,0
	0,0
	0,0

	5.
	Iš kitų savivaldybių gautos mokinio krepšelio lėšos
	22,4
	22,4
	0,0
	100,0

	6.
	Visi mokesčiai, dotacijos, pajamos ir sandoriai
	22598,8
	21498,8
	-1100,0
	95,13

	7.
	Savivaldybės ilgalaikės paskolos
	3468,3
	3338,1
	-130,2
	96,2

	
	IŠ VISO ĮPLAUKŲ
	26067,1
	24836,9
	-1230,2
	95,3


Analizuojant Birštono savivaldybės biudžeto pajamų plano įvykdymą pagal atskiras pajamų rūšis, nustatyta, kad įvykdytos tik gyventojų pajamų mokesčio planinės užduotys, kitos pajamų planinės užduotys neįvykdytos.
Pažymėtina, kad 36,7 tūkst. Lt pajamų Savivaldybės biudžetas negavo dėl Savivaldybės tarybos suteiktų mokesčių lengvatų, iš jų gyventojų pajamų mokestis 8,4 tūkst. Lt, žemės nuomos mokestis 2,3 tūkst. Lt, nekilnojamojo turto mokestis 22,2 tūkst. Lt ir žemės mokestis 3,8 tūkst. Lt.  Šių lengvatų 2013 metais suteikta 18,55 tūkst. Lt mažiau nei 2012 metais. Savivaldybės tarybos sprendimais suteikiamos lengvatos vietinės rinkliavos už atliekų surinkimą. 
1.2. Savivaldybės biudžeto išlaidos

Birštono 2013 m. savivaldybės biudžeto patikslintas išlaidų planas – 26067,1 tūkst. Lt, įvykdyta – 24623,2 tūkst. Lt arba panaudota 94,46 % patvirtintų biudžeto asignavimų programoms vykdyti. Palyginus su 2012 metais ataskaitinių metų biudžeto išlaidos sumažėjo 11,5 % arba 3199,0 tūkst. Lt. Padidėjo išlaidos gynybai – 3,6 tūkst. Lt (6,4%), aplinkos apsaugai – 133,8 tūkst. Lt (3,89%), sveikatos apsaugai – 104,7 tūkst. Lt (97,3%), socialinei apsaugai – 427,5 tūkst. Lt (22,98 %). Biudžeto lėšų likutis audituojamo laikotarpio pradžioje buvo 401,7 tūkst. Lt, laikotarpio pabaigoje – 615,4 tūkst. Lt. 

Metinėse biudžeto vykdymo ataskaitose (forma Nr. 1-sav. ir forma Nr. 2-sav.) atvaizduotas Savivaldybės 2013 m. biudžeto asignavimų panaudojimas pagal valstybės funkcijas. Savivaldybės biudžeto 2013 m. išlaidų pagal funkcinę klasifikaciją plano vykdymo analizė pateikiama 4 lentelėje:

Savivaldybės biudžeto 2013 m. išlaidų pagal funkcinę klasifikaciją plano vykdymo analizė

	4 lentelė (tūkst.Lt)

	Funkcinės klasifikacijos kodas
	Išlaidos pagal funkcinę klasifikaciją
	Patikslintas

planas 
	Įvykdyta 
	Rezultatas
	Lyg. svoris

visose

išlaidose, %

	
	
	
	
	(3-4)
	proc.
	

	1
	2
	3
	4
	5
	6
	7

	1.
	Bendrosios valstybės paslaugos
	3841,0
	3604,8
	-236,2
	93,8
	14,6

	2.
	Gynyba
	59,8
	59,8
	0,0
	100,0
	0,2

	3.
	Viešoji tvarka ir visuomenės aps.
	127,4
	106,4
	-21,0
	83,5
	0,4

	4.
	Ekonomika
	1522,0
	1327,6
	-194,4
	87,2
	5,4

	5.
	Aplinkos apsauga
	3818,8
	3571,3
	-247,5
	93,5
	14,6

	6.
	Būstas ir komunalinis ūkis
	513,1
	505,0
	-8,1
	98,4
	2,1

	7.
	Sveikatos apsauga
	213,0
	212,3
	-0,7
	99,7
	0,9

	8.
	Poilsis, kultūra ir religija
	4845,5
	4342,1
	-503,4
	89,6
	17,6

	9. 
	Švietimas
	8645,1
	8599,1
	-46,0
	99,4
	34,9

	10. 
	Socialinė apsauga
	2474,3
	2287,7
	-186,6
	92,5
	9,3

	 
	 VISO IŠLAIDŲ
	26060,0
	24616,1
	-1443,9
	94,4
	100,0

	 
	Kitoms savivaldybėms perduotos MK  lėšos
	7,1
	7,1
	0,0
	100,0
	

	
	IŠ VISO IŠMOKŲ
	26067,1
	24623,2
	-1443,9
	94,4
	100,0


Asignavimų valdytojai 2013 metais panaudojo 94,4 % patvirtintų biudžeto asignavimų arba 1443,9 tūkst. Lt mažiau nei buvo planuota, iš jų daugiausia nepanaudota:

- valstybės funkcijai – Poilsis, kultūra ir religija – 503,4 tūkst. Lt;

- valstybės funkcijai  – Aplinkos apsauga – 247,5 tūkst. Lt; 

- valstybės funkcijai– Bendros valstybės paslaugos – 236,2 tūkst. Lt; 

- valstybės funkcijai – Ekonomika – 194,4 tūkst. Lt;
- valstybės funkcijai – Socialinė apsauga – 186,6 tūkst. Lt;
- valstybės funkcija – Švietimas – 46,0 tūkst. Lt.
Savivaldybės biudžeto išlaidų struktūroje pagal valstybės funkcinę klasifikaciją daugiausia asignavimų skirta ir panaudota švietimui –  34,9 % visų išlaidų (palyginus su 2012 m. sumažėjo 25,2 %). Išlaidos poilsiui, kultūrai ir religijai sudaro 17,6% (palyginus su 2012 m. sumažėjo 6,5%), bendros valstybės paslaugos – 14,6% (palyginus su 2012 m. sumažėjo 12,6 %).

2. SAVIVALDYBĖS ĮSISKOLINIMAI
Birštono savivaldybės ir administracijos biudžeto lėšų kreditinio įsiskolinimo 2013-01-01- 2014-01-01 kitimas ir struktūra atvaizduoti 5 lentelėje.
Birštono savivaldybės ir administracijos biudžeto lėšų

kreditinio įsiskolinimo 2013-01-01- 2014-01-11 kitimas ir struktūra

5 lentelė (tūkst. Lt)

	Išlaidų pavadinimas
	2013-01-01
	Iš jų:

Savivaldybės administracija
	Proc.
	2014-01-01
	Iš jų:

Savivaldybės administracija
	Proc.

	Darbo užmokestis
	0,0
	0,0
	0,0
	0,0
	0,0
	0,0

	Socialinio draudimo įmokos
	0,0
	0,0
	0,0
	0,0
	0,0
	0,0

	Mityba
	0,0
	0,0
	0,0
	0,0
	0,0
	0,0

	Medikamentai
	0,0
	0,0
	0,0
	0,0
	0,0
	0,0

	Ryšių paslaugos
	5,0
	1,1
	22,0
	6,6
	3,7
	56,1

	Transporto išlaikymas
	              0,5
	0,3
	60,0
	19,6
	5,3
	27,0

	Apranga, patalynė
	0,0
	0,0
	0,0
	0,0
	0,0
	0,0

	Spaudiniai
	0,0
	0,0
	0,0
	0,0
	0,0
	0,0

	Kitos prekės
	23,9
	23,6
	98,7
	10,7
	1,1
	10,3

	Komandiruotės
	0,0
	0,0
	0,0
	0,0
	0,0
	0,0

	Miestų ir gyvenviečių viešasis ūkis
	0,6
	0,6
	100,0
	0,0
	0,0
	0,0

	Komunalinės paslaugos
	35,7
	6,1
	17,1
	57,8
	13,3
	23,0

	Ilgalaikio turto nuoma
	0,0
	0,0
	0,0
	0,0
	0,0
	0,0

	Ilgalaikio turto remontas
	0,0
	0,0
	0,0
	0,0
	0,0
	0,0

	Kvalifikacijos kėlimas
	0,0
	0,0
	0,0
	0,0
	0,0
	0,0

	Kitos paslaugos
	137,3
	136,7
	99,6
	109,3
	106,4
	97,3

	Palūkanos
	0,0
	0,0
	0,0
	0,0
	0,0
	0,0

	Subsidijos 
	0,0
	0,0
	0,0
	0,0
	0,0
	0,0

	Socialinės išmokos(pašalpos) 
	123,2
	123,2
	100,0
	162,2
	162,2
	100,0

	Kitos išlaidos
	0,0
	0,0
	0,0
	0,0
	0,0
	0,0

	Sandoriai dėl materialiojo ir nematerialiojo turto bei finansinių įsipareigojimų vykdymas:
	6064,5
	807,8
	13,3
	9873,6
	1487,6
	15,1

	Materialiojo ir nematerialiojo turto įsigijimo išlaidos
	872,0
	807,8
	92,6
	1544,5
	1487,6
	96,3

	Ilgalaikio materialiojo turto kūrimas ir įsigijimas
	872,0
	807,8
	92,6
	1544,5
	1487,6
	96,3

	Pastatai ir statiniai
	854,4
	792,2
	92,7
	1485,8
	1456,5
	98,0

	Mašinos ir įrengimai
	15,6
	15,6
	100,0
	1,1
	1,0
	100,0

	Nematerialiojo turto kūrimas ir įsigijimas
	0,0
	0,0
	0,0
	0,0
	0,0
	0,0

	Kompiuterinė programinė įranga
	0,0
	0,0
	0,0
	0,0
	0,0
	0,0

	Patentai
	0,0
	0,0
	0,0
	0,0
	0,0
	0,0

	Kitas nematerialusis turtas
	0,0
	0,0
	0,0
	0,0
	0,0
	0,0

	Ilgalaikio turto įsigijimas lizingo būdu
	0,0
	0,0
	0,0
	0,0
	0,0
	

	Paskolų grąžinimas
	5192,5
	5192,5
	100,0
	8329,1
	8329,1
	100,0

	Iš viso:
	6390,7
	6291,8
	98,5
	10239,8
	10108,5
	98,7


Savivaldybės 2013-12-31 kreditinis įsiskolinimas buvo 10239,8 tūkst. Lt, iš jų: Savivaldybės administracijos kreditinis įsiskolinimas buvo 10108,5 tūkst. Lt, iš jų:

· Negrąžintų paskolų likutis – 8329,1 tūkst. Lt arba 81,3%;
· Materialiojo ir nematerialiojo turto įsigijimo išlaidos – 1544,5 tūkst. Lt arba 15,1%;
· Kitos paslaugos – 109,3 tūkst. Lt arba 1,1%;

· Socialinės išmokos (pašalpos) –162,2tūkst. Lt arba 1,6%;
· Prekių įsigijimo išlaidos –36,9 tūkst. Lt arba 0,4%;

· Komunalinių paslaugų išlaidos –57,8 tūkst. Lt arba 0,5%.
 Bendroje Savivaldybės įsiskolinimų struktūroje Administracijos kreditinės skolos sudarė 10108,5 tūkst. Lt arba 98,7 %.
Debetinis Savivaldybės įsiskolinimas 2013-12-31 –54,3 tūkst. Lt, iš jų: Administracijos 0,6 tūkst. Lt arba 1,1 proc. Palyginus su 2013-01-01 Savivaldybės debetinės skolos sumažėjo 94,9 tūkst. Lt arba 36,4 proc.
3. SAVIVALDYBĖS BIUDŽETO LĖŠŲ NAUDOJIMAS IR APSKAITA
3.1. Ilgalaikio materialaus turto įsigijimas, naudojimas ir apskaita 


Kontrolės ir audito tarnyba pagal Ilgalaikio turto apskaitos ir naudojimo audito programą atliko audito procedūras Savivaldybės administracijoje ir biudžetinėse įstaigose  Audito tikslas buvo surinkti įrodymus audito nuomonei pagrįsti, kad visos ūkinės operacijos, susijusios su turto sandoriais, naudojimu ir apskaita buvo atliktos teisės aktų nustatyta tvarka, o biudžeto išlaidų sąmatos įvykdymo ataskaitoje (Forma Nr. 2-sav.) ir finansinėse ataskaitose  pateikta informacija yra tiksli ir teisinga. Savivaldybės administracijoje ir kitose biudžetinėse įstaigose valdant, apskaitant ir naudojant turtą ir lėšas reikšmingų neatitikimų nenustatyta.  


Buvo nustatyti nereikšmingi  teisės aktų neatitikimai apskaitant turtą, kurie audito metu buvo įstaigose taisomi. 

            Siekiant nustatyti, ar savivaldybei nuosavybės teise priklausantis turtas ir patikėjimo teise valdomas valstybės teise valdomas valstybės tutras teisingai apskaitomas, valdomas ir disponuojama juo teisės aktų nustatyta tvarka, atlikome 2013 metų Savivaldybei nuosavybės teise priklausančio turto Savivaldybės patikėjimo teise valdomo valstybės turto ataskaitos parengimo ir pateikimo vertinimą. Lyginome Savivaldybės biudžetinių įstaigų parengtų turto ataskaitų ir suvestinės Savivaldybės turto ataskaitos duomenis su finansinių ataskaitų rinkinių ir priedų atitinkamo laikotarpio nefinansinio turto, finansinio turto ir įsipareigojimų duomenimis. Nustatyta, kad Savivaldybės administracija turto ataskaitą pateikė tokios sudėties, kokia nustatyta Lietuvos Respublikos Vyriaysybės 2013 m. balandžio 30 d. nutarimu Nr.380 „Dėl savivaldybei nuosavybės teise priklausančio turto ir savivaldybės patikėjimo teise valdomo valstybės turto ataskaitos rengimo“ patvirtintose formose ir paaiškinimuose turto ataskaitoms pildyti.
             Įstaigų padarytų neatitikimų pobūdis turto valdymo srityje daugelį metų iš esmės nesikeičia. 
Savivaldybės administracija 2014-01-01 d. turi senaties ilgalaikių įsiskolinimų: iš jų R.Vyšniausko skola -10,01 tūkst. Lt (už dėl jo kaltės automobilio remontą) moka dalimis, V.Baškio skola už nesumokėtą savivaldybei patalpų nuomą – 0,25 tūkst. Lt (moka dalimis),miesto gyventojų už komunalinius patarnavimus – 7,5 tūkst. Lt, socialinio būsto nuomininkų įsiskolinimas – 13,6 tūkst. Lt. VŠĮ Chomičiaus krepšinio m-los ilgalaikis įsiskolinimas 117,3 tūkst. Lt ir UAB „Neolitas“- 3,6 tūkst. Lt iškelta į užbalansinę sąskaitą, kadangi, pagal teismų sprendimus paskelbta bankrotai ir skolos nebuvo išieškotos, E.Benaitienės skola – 15,0 tūkst. Lt (suteikta paskola iš verslo skatinimo fondo) nurašyta, kadangi bankrutavus įmonei skola teismo sprendimu neišieškota.

              Per 2013 metus Savivaldybės administracija sumokėjo 10,6 tūkst. Lt už remontuojamų ir neapgyvendintų socialinių būstų šildymo išlaidas.

              2014-01-01 d. liko neįregistruota Nekilnojamojo turto registre šie objektai: garažai B.Sruogos g. 17, 17A, 19 ir 21; garažai Prienų g. 11 ir 13A, 13 B, sporto salė S. Dariaus ir S.Girėno g. 5, skalbykla Vilniaus g. 4, butas Druskupio g. 6-303, butai J.Basanavičiaus a. 14-4 ir 14-5, žemės sklypai Tylioji g. ir Nemuno g., kai kurie kaimo viešieji keliai, želdiniai ir skulptūros.
              Savivaldybės administracijoje (kaip ir visose respublikos savivaldybėse) melioracijos įrenginių apskaita tvarkoma nesivadovaujant finansų ministro 2008-05-08 įsakymu Nr. IK-174 patvirtintu 12-uoiu Viešojo sektoriaus apskaitos ir finansinės atskaitomybės standartu „Ilgalaikis materialus turtas“ ir finansų ministro 2008-07-04 įsakymu Nr. Ik-229 patvirtintu 22-uoju Viešojo sektoriaus apskaitos ir finansinės atskaitomybės standartu „Turto nuvertėjimas“,  nes melioracijos įrenginių apskaita tvarkoma ne pagal atskirus turto vienetus, skaičiuojamas melioracijos įrenginių turto grupių nusidėvėjimas, nevertinama, ar melioracijos įrenginiai turi nuvertėjimo požymių, todėl šio turto apskaita nėra tiksli, nerodo tikros turto būklės ir nesudaro galimybės tinkamai kontroliuoti šį turtą. Dėl šios priežasties nėra galimybės įsitikinti, ar Savivaldybės melioracijos įrenginių 422,8 tūkst. Lt likutis (likutine verte) ir finansavimo sumų iš valstybės biudžeto 422,8 tūkst. Lt likutis (administracijos apskaitos duomenimis), buvęs 2013 m. gruodžio 31 d., yra teisingas.  Savivaldybės administracija tvenkinio HTS (likutinė vertė 97,2 tūkst. Lt iš bendros liikutinės vertės 422,8 tūkst. Lt)  apskaitą jau dabar vykdo pagal atskirą turto vienetą, ateityje numato, pagal patikslintas Melioruotos žemės ir melioracijos statinių apskaitos taisykles, ir pagal pateiktas rekomendacijas ir nustatytus terminus, drenažo statinių, griovių ir juose esančių statinių bei pylimų apskaitą tvarkyti pagal kadastro vietoves ( savivaldybėje dvi kaimo kadastrinės vietovės ir miestas). 

3.2. Ilgalaikio finansinio turto įsigijimas ir apskaita

Audito metu nustatyta, kad savivaldybės administracija nesivadovavo:

1. Lietuvos Respublikos finansų ministro 2008 m. gruodžio 9 d. įsakymu Nr. 1K-430 (2012 m. gruodžio 27 d. įsakymo Nr. 1K-454 redakcija) patvirtinto 14-ojo VSAFAS  42 ir 45 punktais, nes VŠĮ Nemuno euroregiono Marijampolės biuras nuosavybės įtaką skaičiavo nuo dalininkų kapitalo dydžio procentais, o ne nuo kontroliuojančiam subjektui suteikiamų balsų skaičiaus, dėl to susidarė 0,1 tūkst. Lt skirtumas.
2. Savivaldybės administracija nesivadovavo 14 ojo VSAFAS 56 punktu, nes VŠĮ Kauno regiono plėtros agentūra 2,9 tūkst. Lt nuostolio, viršijančio Savivaldybės investicijų vertę neužregistravo nebalansinėje sąskaitoje ir finansinėse ataskaitose parodė ne nuline verte, dėl to susidarė -2,9 tūkst. Lt skirtumas. 
3.    Dėl šių nurodytų neatitikimų Savivaldybės konsoliduotos Finansinės būklės ataskaitos pagal 2013-12-31 d. duomenis „Ilgalaikis  finansinis turtas“,  „Nuosavybės metodo įtaka“ ir konsoliduotos Veiklos rezultatų ataskaitos pagal 2013-12-31 d. duomenis eilutėje „Nuosavybės metodo įtaka“ turėtų būti parodyta 2,8 tūkst. Lt mažesnė suma. Šiuos neatitikimus Savivaldybės administracija ištaisys priimdama trečio ketvirčio šių viešųjų įstaigų finansines atskaitomybes. 


3.3. Vietinių rinkliavų už atliekų tvarkymą  apskaita

	            Audito metu nustatyta, kad Savivaldybės administracijos Biudžeto skyriaus duomenumis  vietinių rinkliavų už atliekų tvarkymą iš juridinių ir fizinių asmenų per 2013 metus surinkta 351,5 tūkst.Lt (planas 350,0 tūkst. Lt), surinktų pajamų likutis 2013-12-31 d. 1,519 tūkst. Lt. Savivaldybės Apskaitos skyriaus duomenimis biudžeto išlaidų už atliekų tvarkymą padaryta t. y. sumokėta Alytaus regiono atliekų tvarkymo centrui 350,0 tūkst. Lt (planas 350,0 tūkst. Lt) pagal gruodžio pateiktas sąskaitas įsiskolinimas 2013-12-31 d. buvo 60,52 tūkst. Lt (vidutiniškai vieno mėn. įsiskolinimas sudaro 29,29 tūkst. Lt). Per 2014 metus Alytaus regiono atliekų tvarkymo centrui įsiskolinimas yra tik už einamą mėnesį, pvz. 2014-05-31 d. yra 27,0 tūkst. Lt. Savivaldybės tarybos sprendimais suteikiamos lengvatos vietinės rinkliavos užatliekų tvarkymą juridiniams ir fiziniams asmenims. 

	
	
	
	
	
	
	
	
	
	
	

	
	
	
	
	
	
	

	
	
	
	

	
	
	
	
	
	
	
	


4. SAVIVALDYBĖS VARDU PAIMTOS PASKOLOS, SUTEIKTOS GARANTIJOS IR JŲ NAUDOJIMAS
Savivaldybės 2013-01-01 negrąžintų paskolų likutis – 5192,5 tūkst. Lt.
Savivaldybės 2013-12-31 negrąžintų paskolų likutis – 8329,1 tūkst. Lt, iš jų 900,0 tūkst. Lt planuota grąžinti 2014 metais. Visos paskolos  paimtos savivaldybės vardu ir visos ilgalaikės trumpalaikių paskolų Savivaldybė neturi.
              Per  2013 metus paimta  ilgalaikių paskolų 3136,6  tūkst. Lt investiciniams projektams finansuoti. 
2013 metų patvirtintame biudžete paskoloms grąžinti bei palūkanoms dengti buvo numatyta 313,6 tūkst. Lt, iš jų: 225,0 tūkst. Lt paskoloms grąžinti ir 88,6 tūkst. Lt palūkanoms dengti . Faktiškai 2014-01-01 grąžinta paskolų  201,5 tūkst. Lt, sumokėta palūkanų 82,9 tūkst. Lt. Palūkanos bankams mokamos, pagal patvirtintus mokėjimo grafikus prie sudarytų sutarčių. 
Prisiimtų įsipareigojimų pagal garantijas dėl savivaldybės kontroliujamų įmonių paskolų, naudojamų investicijų projektams finansuoti 2013 metais neturėjo.
Pažymėtina, kad Skolinių įsipareigojimų ir suteiktų garantijų bei paskolų statistinė ataskaita (forma Nr. 3-sav.) yra tik statistinė ataskaita ir tai neturi įtakos savivaldybės konsoliduotųjų finansinių ataskaitų rinkiniui. 

Lietuvos Respublikos Seimas, kasmet tvirtindamas valstybės biudžeto ir savivaldybių biudžetų finansinius rodiklius, nustato savivaldybių skolos limitus. Birštono savivaldybėje 2013 metais imant paskolas nebuvo viršyti teisės aktuose nustatyti skolinimosi limitai. 
Savivaldybės Kontrolės ir audito tarnyba 2013 Savivaldybės tarybai teikė vieną išvadą dėl 3,0 mln. Lt paskolos ėmimo. Teikiant išvadą buvo išanalizuota biudžeto pajamos, kreditorinis įsiskolinimas, vidaus skolos augimas Savivaldybės skolinimosi lygis, įsitikinta, kad paėmus minėtą paskolą įstatymu nustatyti skolinimosi limitai nebus viršyti. 
       Kreditinio įsiskolinimo 2009 – 2013 metais kitimas pavaizduotas 6 lentelėje.
Birštono savivaldybės kreditinio įsiskolinimo kitimas
   6 lentelė (tūkst. Lt)

	Metai
	Savivaldybės kreditinis įsiskolinimas (su paskolomis)
	Savivaldybės paskolos

	2009
	674,00
	-

	2010
	476,90
	-

	2011
	2966,80
	2744,80

	2012
	6390,70
	5192,50

	2013
	10239,80
	8329,10


5.  BIUDŽETINIŲ ĮSTAIGŲ, IŽDO FINANSINIŲ BEI BIUDŽETO VYKDYMO ATASKAITŲ RINKINIŲ VERTINIMAS

Finansinių ataskaitų informacijos vartotojai yra mokesčių mokėtojai, valstybės ir savivaldybės valdžios institucijų darbuotojai, kreditoriai, tiekėjai ir kiti. Finansinių ataskaitų rinkinyje pateikiama informacija apie finansinę būklę, reikalingą vartotojams priimant sprendimus dėl išteklių paskirstymo, jų naudojimo, teikiant viešąsias paslaugas. 
Kontrolės ir audito tarnyba atliko metinių finansinių bei biudžeto vykdymo ataskaitų rinkinių, Savivaldybės lėšų ir turto valdymo, naudojimo ir disponavimo jais teisėtumo ir ir jų naudojimo įstatymo nustatytiems tikslams, vertinimą, juose pateiktų duomenų atitiktį apskaitos registrų duomenims ir likučių 2013-12-31 teisingumą. Pažymėtina, kad  Savivaldybės viešojo sektoriaus subjektai  Kontrolės ir audito tarnybai 2013 metų finansines ataskaitas pateikė vadovaujantis 2-ojo, 3-ojo, 4-tojo, 5-tojo ir 6-ojo VSAFAS reikalavimais, kuriais nustatytos privalomos finansinių ataskaitų formos. Vertinimui pateiktos finansinės ataskaitos iš VSAKIS  sistemos.
5.1Birštono savivaldybės iždo finansinių ataskaitų rinkinių vertinimas
Birštono savivaldybės iždas yra išteklių fondas, kuris remiantis subjekto principu laikomas atskiru apskaitos vienetu. Savivaldybės iždo apskaitą tvarko savivaldybės administracijos Biudžeto  skyrius. Apskaita tvarkoma atskirai nuo administracijos, kaip biudžetinės įstaigos, buhalterinės apskaitos, sudaromi atskiri finansinių ataskaitų rinkiniai, už savivaldybės iždo finansinių ataskaitų rinkinių sudarymą bei eliminavimo duomenų pateikimą į VSAKIS atsakinga Biudžeto skyriaus vedėja Ona Grigonienė. 
Atliekant finansinių ataskaitų rinkinių vertinimą mes naudojomės mums Biudžeto skyriaus pateiktais  apskaitos registrais  „Didžioji knyga“, Pajamų ir Išlaidų knygamis, vietinės rinkliavos mokesčio, žemės nuomos mokesčio ir kitais registrais, kad būtų galima patikrinti, ar registro duomenys teisingai perkelti į iždo finansines ataskaitas, be to  mes naudojomės skyriaus pateiktais pirminiais apskaitos dokumentais, t.y. suvestinėmis lentelėmis, VMI pateiktomis ataskaitų S1, S2, savivaldybės administracijos padalinių pateiktomis pajamų ataskaitų S5, S6 formomis.
5.2 Savivaldybės administracijos finansinių ataskaitų rinkinių vertinimas
Savivaldybės administracijos 2013-12-31 Veiklos rezultatų ataskaitos (VRA) duomenų vertinimas:

Viešojo sektoriaus subjekto pajamos ir sąnaudos Veiklos rezultatų ataskaitoje rodomos pagal veiklos pobūdį, t.y. pagrindinės veiklos, kitos veiklos, finansinės ir investicinės veikos, kad būtų aišku, iš kokių pajamų subjektas finansuoja savo vykdomą veiklą ir kokie atitinkamos veiklos rezultatai.  

      Audito metu nustatyta, kad Savivaldybės administracijos VRA straipsnyje I. „Nuosavybės metodo įtaka“ pateikta 2,8 tūkst. Lt didesnė suma, nei nustatyta audito procedūromis (žr. Ataskaitos 3.2 punktą);
       Muziejus VRA ir turto pokyčių ataskaitoje neparodė 1,55 tūkst. Lt išlaidų, dėl to šia suma 1,55 tūkst. Lt buvo sumažintas pagrindinės veiklos deficitas.

Savivaldybės administracijos 2013-12-31 Finansinės būklės ataskaitos (FBA) duomenų vertinimas:

Finansinės būklės ataskaitoje pateikiama informacija turi išsamiai ir teisingai parodyti viešojo sektoriaus subjekto turto, finansavimo sumų, įsipareigojimų ir grynojo turto būklę paskutinę ataskaitinio laikotarpio dieną.

       Audito metu nustatyta, kad Savivaldybės administracijos FBA straipsnyje F.III. „Nuosavybės metodo įtaka“ pateikta 2,8 tūkst. Lt didesnė suma (žr. Ataskaitos 3.2 punktą).
             Savivaldybės administracija priede prie finansinės būklės ataskaitos „Informacija apie kai kurias trumpalaikes gautinas sumas“ 1.5.2 eilutėje „Kitos“ neišskyrė iš bendros sumos 3-čios grafos ir neparodė 4-oje grafoje „Tarp jų iš viešojo sektoriaus subjektų gautinų sumų“138,50 tūkst. Lt. 

             Muziejus priede prie finansinės būklės ataskaitos „Informacija apie kai kurias trumpalaikes mokėtinas sumas“ 3.2 eilutėje 3-ioje grafoje „Sukauptos atostoginių sąnaudos“ neparodė 14,92 tūkst. Lt, bet šią sumą 14,92 tūkst. Lt parodė 3.4 eilutėje 3-ioje grafoje „Kitos sukauptos mokėtinos sumos“. 
           Savivaldybės administracijos 2013-12-31 Grynojo turto pokyčio ataskaita (GTP) duomenų vertinimas:

        Ataskaitos 17-os ir 19-tos eilutės 7-toje skiltyje „Nuosavybės metodo įtaka“ pateikta 2,8 tūkst. Lt didesnė suma dėl neteisingai apskaičiuotos nuosavybės metodo įtakos, registruojant investicijas į kontroliuojamus ne viešojo sektoriaus subjektus (žr. Ataskaitos 3.2 punktą). 
Nustatyti neatitikimai ir netikslumai biudžetinių įstaigų finansinėse ataskaitose neturi reikšmingos įtakos Savivaldybės konsoliduotųjų finansinių ataskaitų rinkinio duomenų teisingumui ir patikimumui.
6. SAVIVALDYBĖS 2013 M. KONSOLIDUOTŲJŲ FINANSINIŲ ATASKAITŲ RINKINIO VERTINIMAS

Pagal Finansų ministro patvirtintą 2013 metų konsolidavimo schemą  savivaldybės subjektų grupę sudaro 14 viešojo sektoriaus subjektų. Vertinimo metu nustatyta, kad visi viešojo sektoriaus subjektai, nurodyti 2013 m. konsolidavimo schemoje, pateikė duomenis viešojo sektoriaus ataskaitų konsolidavimo informacinėje sistemoje (toliau – VSAKIS).

Į konsoliduotųjų ataskaitų rinkinį yra įtrauktos savivaldybės kontroliuojamų viešojo sektoriaus subjektų finansinės ataskaitos už 2013 metus:

13 biudžetinių įstaigų, 
2 sveikatos priežiūros viešosios įstaigos,
Birštono savivaldybės iždas;

Birštono savivaldybės privatizavimo fondas. 
Taip pat šiame ataskaitų rinkinyje yra įtrauktas finansinis turtas, kurį sudaro savivaldybei priklausantis šių bendrovių, įmonių ir viešųjų įstaigų nuosavas kapitalas:

Trys kontroliuojamos akcinės ir uždarosios akcinės bendrovės: UAB „Birštono vandentiekis“, UAB „Birštono šiluma“ ir  AB sanatorija „Versmė“
             Penki asocijuotieji subjektai: VŠĮ Lietuvos kurortologijos tyrimų centras, VŠĮ Rekrecijos, turizmo ir sporto mokslo parkas, VŠĮ Kauno regiono plėtros agentūra, VŠĮ Nemuno euroregiono Marijampolės biuras, VŠĮ  „BETA“ ir UAB „Alytaus regiono atliekų tvarkymo centras“. Lyginant su 2012 metais viešojo sektoriaus subjektų skaičius nesikeitė
             Savivaldybės metinis konsoliduotųjų finansinių ataskaitų rinkinys į VSAKIS pateiktas nustatytais terminais - 2014 m. gegužės 29 d. Biudžeto skyrius Kontrolės ir audito tarnybai konsoliduotųjų ataskaitų rinkinį pateikė laiku po pateikimo ir priėmimo į VSAKIS.
Audito metu nustatyta, kad 2013 m. buvo įdiegtos papildomos kontrolės procedūros konsoliduotųjų finansinių ataskaitų rinkinio sudarymui, Administracijos direktorius įsakymu paskyrė atsakingus asmenis už Administracijos, Iždo, Privatizavimo fondo, VSS finansinių ataskaitų rinkinių pateikimą, stebėseną ir tvirtinimą viešojo sektoriaus apskaitos ir ataskaitų konsolidavimo informacinėje sistemoje.
Rengiant konsoliduotųjų  ataskaitų rinkinį konsoliduotos savivaldybės kontroliuojamų viešojo sektoriaus subjektų finansinės ataskaitos. Konsolidavimas buvo vykdomas sudedant finansinių ataskaitų atitinkamus straipsnius ir eliminuojant konsoliduojamų subjektų tarpusavio ūkines operacijas ir jų rezultatus. 
Parengtą 2013 m. Savivaldybės konsoliduotųjų finansinių ataskaitų rinkinį tikrinome ir analizavome šiais aspektais: ataskaitų loginius ryšius, pateiktas sumas, ar pateikta visa reikiama informacija, pateiktų duomenų ženklus, duomenų išeliminavimą, turto paskirtis, finansavimo šaltinius ir kita. Tikrinome, ar Aiškinamsis raštas sudarytas ir jame pateikta visa informacija pagal VSAFAS reikalavimus.
Biudžeto ir finansų analizės skyrius Savivaldybės konsoliduotųjų finansinių ataskaitų rinkinio tikrinimui mums pateikė VSAKIS suformuotas tikrinimo (kontrolės) ataskaitas:

K-KSP-K-KK-M – tarpinės finansinės eilutės, naudojamos eliminavime,

K-TSP-B-KK – viešojo sektoriaus subjektų nesuderintų sandorių pažyma,

K-PKA-D-KK – konsolidavimo įrašų registras,

K-KKK-A-KK – bendroji konsoliduotųjų ataskaitų korektiškumo tikrinimo ataskaita, 
K-KBA-A-KK-M – metinė konsolidavimo kontrolės bendroji ataskaita, 

Duomenų paketų korektiškumo ataskaita.
Atlikus pateiktų ataskaitų peržiūrą, neatitikimų nenustatyta, išskyrus nustatytus nereikšmingus neatitikimus pagal K-TSP-B-KK ataskaitą, kurioje buvo nesuderintų sandorių tarp viešojo sektoriaus subjektų ir VMI mokesčių fondo. Visi viešojo sektoriaus subjektai pas kurios buvo šie neatitikimai, raštu paaiškino nesuderintų sumų su VMI atsiradimo priežastis ir nesuderintas sumas ištaisė.

          Savivaldybės konsoliduotųjų ataskaitų Aiškinamajame rašte pateikta informacija atitinka informąciją pateiktą finansinių ataskaitų rinkinio duomenims ir kitomis ataskaitomis iš kurių šis rinkinys buvo sudarytas.
           Nustatyti neatitikimai ir netikslumai neturi reikšmingos įtakos Savivaldybės konsoliduotųjų finansinių ataskaitų rinkinio duomenų teisingumui ir patikimumui.

7. SAVIVALDYBEI NUOSAVYBĖS TEISE PRIKLAUSANČIO TURTO IR SAVIVALDYBĖS PATIKĖJIMO TEISE VALDOMO VALSTYBĖS TURTO ATASKAITOS VERTINIMAS

Savivaldybei nuosavybės teise priklausančio turto ir savivaldybės patikėjimo teise valdomo valstybės turto ataskaita (Toliau – Turto ataskaita) rengiama metinių finansinių ataskaitų pagrindu.

Siekiant nustatyti subjektų Savivaldybei nuosavybės teise priklausančio turto ir savivaldybės patikėjimo teise valdomo valstybės turto ataskaitų duomenų teisingumą, mes lyginome įstaigų parengtų Turto 2013 metų ataskaitų duomenis su į metinės finansinės atskaitomybės formas įtrauktais atitinkamo laikotarpio nefinansinio turto, finansinio turto ir įsipareigojimų duomenimis, bei atsižvelgėme į Lietuvos Respublikos Vyriausybės nustatytus ataskaitos pildymo reikalavimus. Audito metu buvo vertinami suvestinės Turto ataskaitos, Privatizavimo fondo, Iždo ir Savivaldybės 15-os subjektų Turto ataskaitų duomenys. Nustatyta, kad Turto ataskaita sudaryta įstaigų finansinės būklės ataskaitų pagrindu, išminusavus įstaigų ir iždo tarpusavio įsipareigojimus.
Pažymėtina, kad Savivaldybės administracija ir kitos biudžetinės įstaigos atsižvelgė į Kontrolės ir audito tarnybos 2012 metais pateiktas pastabas dėl Turo ataskaitų rengimo ir pateikimo ir 2014 metais rengiant Turto ataskaitas jas parengė pagal nustatytus teisės aktų reikalavimus. 
            Nustatyti neatitikimai ir netikslumai biudžetinių įstaigų finansinėse ataskaitose neturi reikšmingos įtakos Savivaldybei nuosavybės teise priklausančio turto ir savivaldybės patikėjimo teise valdomo valstybės turto ataskaitos teisingumui ir patikimumui.

